Държавен вестник, бр. 9, 2011 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  9
органите по чл. 150 ал. 1 от Конституцията на 
Република България в срок до 7 дни от обявя­
ването на решението с резултатите от изборите 
от Централната избирателна комисия. 
(2) В срок до 15 дни от обявяването на 
решението с резултатите от изборите от Цен­
тралната избирателна комисия органите по 
чл. 150, ал. 1 от Конституцията на Република 
България могат да сезират Конституционния 
съд с мотивирано искане да се произнесе по 
законността на изборите за народни представи­
тели или на избора на народен представител, 
съответно на член на Европейския парламент 
от Република България.
(3) Искането се разглежда при условията 
и по реда на Закона за Конституционен съд и 
правилника за организацията на дейността му.
(4) Решението на Конституционния съд за 
незаконност на изборите за народни предста­
вители или на избора на народен представител, 
съответно на член на Европейския парламент от 
Република България, се изпраща на Народното 
събрание, Централната избирателна комисия 
и на заинтересованите лица.
(5) При обявяване на незаконност на избо­
рите за народни представители се произвежда 
нов избор за Народно събрание не по-късно от 
два месеца от постановяването на решението 
по ал. 4.
(6) При обявяване на незаконност на из­
бора на народен представител, съответно на 
член на Европейския парламент от Република 
България, Централната избирателна комисия 
съгласно методиката по чл. 26, ал. 1, т. 27 с 
решение определя резултатите от изборите, 
като обявява разпределението на мандатите и 
имената на избраните народни представители, 
съответно членове на Европейския парламент 
от Република България. Решението на Цен­
тралната избирателна комисия не подлежи 
на обжалване.
Оспорване законността на избора на прези­
дент и вицепрезидент на републиката
Чл. 265. (1) Кандидатите за президент и 
вицепрезидент на републиката, централните 
ръководства на партиите, компетентни съглас­
но устава, и ръководствата на коалициите от 
партии, компетентни съгласно решението за 
образуване на коалицията, участвали в избори­
те, могат да оспорят законността на избора на 
президент и вицепрезидент пред органите по 
чл. 150, ал. 1 от Конституцията на Република 
България в срок до 7 дни от обявяването на 
решението с резултатите от изборите от Цен­
тралната избирателна комисия.
(2) В срок до 15 дни от обявяване на реше­
нието с резултата от изборите от Централната 
избирателна комисия органите по чл. 150, ал. 1 
от Конституцията на Република България могат 
да сезират Конституционния съд с мотивирано 
искане да се произнесе по законността на избора 
на президент и вицепрезидент на републиката. 
(3) Искането се разглежда при условията и 
по реда на Закона за Конституционен съд и 
правилника за организацията на дейността му.
(4) Конституционният съд разглежда иска­
нето и се произнася в срок до един месец от 
обявяване на резултатите от изборите.
(5) Решението за незаконност на избора на 
президент и вицепрезидент на републиката се 
изпраща на Народното събрание, Централната 
избирателна комисия и заинтересованите лица.
(6) При обявяване на незаконност на избора 
на президент и вицепрезидент на републиката се 
произвежда нов избор не по-късно от два месе­
ца от постановяването на решението по ал. 5.
Действие на жалбата
Чл. 266. Жалбата не спира изпълнението 
на решението на Централната избирателна 
комисия.
Раздел II
Оспорване на резултатите от изборите за об­
щински съветници и кметове 
Оспорване пред административния съд
Чл. 267. (1) Всеки кандидат за съветник или 
кмет, централните ръководства на партиите, 
компетентни съгласно устава, и ръководствата 
на коалициите от партии, компетентни съглас­
но решението за образуване на коалицията, 
участвали в изборите за общински съветници 
и кметове, могат да оспорят решението на об­
щинската избирателна комисия за определяне 
на резултатите от изборите пред съответния 
административен съд в срок до 7 дни от обя­
вяването на решението.
(2) Жалбата се подава чрез общинската из­
бирателна комисия в два екземпляра. Жалбата 
трябва да е написана на български език и да 
съдържа имената и адреса, телефон, факс или 
електронен адрес.
(3) Общинската избирателна комисия изпра­
ща жалбата на съответния административен съд 
в срок до три дни от получаването є заедно с 
решението, което се оспорва.
(4) Жалбата не спира изпълнението на 
решението, освен ако съдът постанови друго.
(5) Съдът насрочва открито заседание в срок 
до 7 дни от постъпването на жалбата.
(6) Сроковете за призоваване по Админи­
стративнопроцесуалния кодекс не се прилагат.
(7) Съдът се произнася по законосъобраз­
ността на решението на общинската избирателна 
комисия в срок до 14 дни от постъпването на 
жалбата в съда.
(8) Решението на съда по ал. 7 може да 
бъде оспорено с касационна жалба в срок до 
7 дни от обявяването му.